alexandrainst/scandi-wiki huggingface dataset:
Gruyère

Gruyère er eitt av sju distrikt i kantonen Fribourg i Sveits. Distriktet har eit areal på 489 km² og hadde 46 415 innbyggarar i 2010. Gruyère grensar i sør til kantonen Vaud og i aust til kantonen Bern. Distriktet har namn etter ein innsjø som ligg i distriktet, Lac de la Gruyère. Hovudstad er Gruyères, ein kommune som ligg sentralt i distriktet.

Gruyère omfattar 28 kommunar. Einast bykommunen Bulle har meir enn 3 000 innbyggarar. Dei andre kommunane er Bas-Intyamon, Botterens-Villarbeney, Broc, Bulle, Cerniat, Charmey, Châtel-sur-Montsalvens, Corbières, Crésuz, Echarlens, Grandvillard, Hauteville, Haut-Intyamon, Jaun, La Roche, Le Pâquier, Marsens, Morlon, Pont-en-Ogoz, Pont-la-Ville, Riaz, Sâles, Sorens, Vaulruz og Vuadens.

Kjelder
Denne artikkelen bygger på «District de la Gruyère» frå ,  den 8. oktober 2011.  
 

Distrikt i Fribourg
Lauterbrunnen

Lauterbrunnen er ein kommune i distriktet Interlaken-Oberhasli i kantonen Bern i Sveits.  Kommunen har  innbyggjarar () og eit areal på . Kommunesenteret ligg 795 meter over havet.

Kommunen består av ein trong dal, Lauterbrunnental, der landsbyane Lauterbrunnen og Stechelberg ligg. Landsbyane Mürren, Gimmelwald og Isenfluh ligg i hengedalar aust for Lauterbrunnental, medan den kjende skisportstaden Wengen ligg vest for hovuddalen. Korkje til Gimmelwald, Mürren eller Wengen går det bilveg, til desse stadene går det jarnbane eller togbane. Namnet Lauterbrunnen kjem av dei 72 fossane som finst i Lauterbrunnental. Den mest kjende av desse er Staubbachfall mindre enn ein kilometer frå Lauterbrunnen. Elva Lütschine renn gjennom Lauterbrunnen. 

Allereie i dei første tiåra av 1800-talet byrja det kome turistar til kommunen, særleg dei som var inspirert av kunstretninga romantikken. Sidan det første hotellet kom opp i Wengen i 1859, har kommunen vakse fram til eit stort turistmål.

Galleri

Kjelder
Denne artikkelen bygger på «Lauterbrunnen» frå ,  den 8. oktober 2011.

Bakgrunnsstoff
www.lauterbrunnen.ch Offisiell nettstad

 Truemmelbachfaelle

Kommunar i Bern
Berner Oberland
Palmefamilien

Palmar (latin Arecaceae) er ein familie av einfrøblada plantar og er kjenneteikna av ein stamme utan greiner med ei krone av lange blad i ei vifte. Palmar veks overalt i tropane og i ei viss mon også i subtropane. Dei kan ha ulike frukter, som bær, nøtt eller steinfrukt, og mange blir nytta av menneske, som daddelpalme, kokospalme og oljepalme. Trevirket og blada kan også brukast til utstyr og byggjemateriale.

Systematikk

Palmefamilien er den einaste familien i underordenen Arecales. Han inneheld om lag 2 500 kjende artar fordelt på rundt 190 slekter. Underordenen Arecales høyrer anten til i  ordenen Commelinales eller direkte i kladen Commelinidae. 

Nokre av slektene i palmefamilien er:
 Areca
 Butia
 Chamaedorea
 Chamaerops
 Cocos
 Jubaea
 Phoenix
 Sabal
 Salacca
 Trachycarpus
 Washingtonia

Symbolsk bruk av palmar
Sidan oldtida har palmeblad vore nytta som eit teikn på rikdom, siger, ære og triumf.

I jødedommen står palma for fred og rikdom, og kan symbolisera livsens tre i Kabbala. Ei uutsprungen daddelpalmegrein er eit av dei fire slaga under sukkothøgtida.

Innan kristendommen er palmesundag ei viktig påskehøgtid der ein ofte bruker palmeblad eller noko som liknar til gudstenesta. Høgtida er til minne om Jesus sitt inntog i Jerusalem der folk la palmeblad framfor han. Palmeblad er elles blitt nytta av pilegrimar til Jerusalem (sjå etternamnet Palmer) og som helgenattributt (sjå t.d. heilage Agnes).

Elles er palmar rekna som eit symbol på tropane, særleg tropiske øyar og strender. Fleire land og område der det veks palmar har bilde av dei på flagg, segl og liknande, til dømes Guam, Haiti, Saudi-Arabia, Florida og Sør-Carolina.

Kjelder

«palmefamilien», Store norske leksikon, henta 2011-10-08.

Denne artikkelen bygger på «Palmer» frå ,  den 8. oktober 2011.

Bakgrunnsstoff

 Palmenorge  - Palmedyrking i Noreg
 Scanpalm - Palmer i Skandinavia

 
Plantefamiliar
Tropisk flora
Namnet Palme

Palme er eit svensk slektsnamn. Slekta Palme stamma truleg frå Nederlanda, og kom til Sverige rundt 1600 då  Palme Lyder (død 1630) slo seg ned som kjøpmann og skipsreiar i Ystad. Sønene hans tok etternamnet Palme. Dette blei ii nokre generasjonar skrive «Palm», men blei til Palme att ved slutten av 1700-talet.

Kjende namneberarar 

August Palme, skodespelar
Birgitta Palme, skodespelar og teatersjef
Carl Palme, kunstnar og forfattar
Einar Palme, kunstnar
Jacob Palme, datavitar og professor
Joakim Palme, statsvitar og professor
Mårten Palme, nasjnaløkonom, professor
Olof Palme (1884-1918), historikar
Olof Palme (1927-1986), svensk statsminister
Sven Palme, svensk politikar 
Sven Ulric Palme, historikar og professor
Ulf Palme, skodespelar og forfattar
Agneta Uddenberg fødd Palme, journalist og forfattar

Bakgrunnsstoff
Litteratur
 Johan von Sydow,  (1996), Christian Fredrik von Sydows Ättlingar, ISBN 91-630-4777-2
Olof och Gunnar Palme, , Släkten Palme intill år 1815, 2 band (1916)
 W. Gordon Stiernstedt, Henrik Palme: en biografi (2003)
 Svensk Släktkalender (1989)

Nettstader
Släkten Palme

Kjelder

Denne artikkelen bygger på «Namnet Palme» frå ,  den 8. oktober 2011.  
 

Svenske slekter
Svenske slektsnamn
Fernando Saunders

Fernando Saunders er ein amerikansk musikar og bassist frå Detroit i Michigan.

Fernando Saunders har spelt med mange artistar som Marianne Faithfull, Joan Baez, Slash, Tori Amos, Jimmy Page, Luciano Pavarotti og Jeff Beck. Han har samarbeidd i lang tid med Lou Reed og Kip Hanrahan.

Utvald diskografi

Med Jan Hammer
Oh Yeah? (1976)

Med John McLaughlin
Electric Dreams (1978).

Med Kip Hanrahan
Beautiful Scars (2007)
Piñero Soundtrack (2002)
Tenderness (1990)

Med Lou Reed
Berlin: Live at St. Ann's Warehouse (2008)
Animal Serenade (2004)
The Raven (2003)
Ecstasy (2000)
Perfect Night: Live in London (1998)
Set the Twilight Reeling (1996)
Mistrial (1986)
New Sensations (1984)
Live in Italy (1984)
Legendary Hearts (1983)
The Blue Mask (1982)

Med Pat Benatar
Wide Awake in Dreamland (1988)

Solo
Cashmere Dreams (Grudge/BMG)
The Spin (A&M)
I Will Break Your Fall (Summit/Sony Red) (2007)
Plant a Seed (EMI) (2010)

Film
 Spanish Fly: Lou Reed Live in Spain (2005)
 CZizinci (2011)

Kjelder 
Denne artikkelen bygger på «Fernando Saunders» frå ,  den 8. oktober 2011. 
 oppgav desse kjeldene:

Bakgrunnsstoff
www.fernandosaunders.com

USA-amerikanske bassistar
Folk frå Detroit
Doane Perry

Doane Ethredge Perry () er ein amerikansk musikar og forfattar. Han har sidan 1984 arbeidd som trommeslagar i Jethro Tull.

Han har spelt på over 100 album innan mange forskjellige musikkstilar med artistar som Lou Reed, Pat Benatar, Bette Midler, Todd Rundgren, Teo Macero Big Band, Stan Getz, Michael Brecker, Anoushka Shankar, Pandit Hari Prasad Chaurasia, Peter Cetera, Dweezil Zappa, David Foster, Michael Omartian, Marc Shaiman, Snuffy Walden, Diane Warren, Bernie Taupin, Kitaro, Jon Anderson, Greg Lake, Dionne Warwick, Phyllis Hyman, Michel Colombier, Liza Minnelli, Peter Allen, Laura Branigan, Dragon (a.k.a. Hunter), Tommy Emmanuel, Vince DiCola, Thread, Maxus, Jess Roden, Bobby Kimball, Gary Brooker, Fairport Convention, The Chieftains, Dave Mason, Bill Champlin, Brenda Russell, Jim Messina, Katey Sagal, Barry Mann & Cynthia Weil, Charles Aznavour, Jimmy Giuffre Big Band, Baird Hersey and the Year of the Ear, Spencer Davis, Martha and The Vandellas og mange fleire. Han har òg arbeidd mykje med musikk til film og fjernsyn, TV-reklamar og Broadway-show. 

I 1984 erstatta Perry Gerry Conway som trommeslagar i Jethro Tull og er i dag ein av medlemmane i bandet som har vore der lengst.

Kjelder 
Denne artikkelen bygger på «Doane Perry» frå ,  den 8. oktober 2011. 
 oppgav desse kjeldene: 
Biografi på den offisielle Jethro Tull-sida
 

USA-amerikanske trommeslagarar
Jethro Tull-medlemmar
Musikarar frå New York
Fred Maher

Fred Maher () er ein amerikansk trommeslagar, programmerar og plateprodusent. 

Han var medlem av Massacre (1980-81), Material, Scritti Politti, Lou Reed, og er mest kjend som produsent av I'm Talking-albumet Bear Witness (1989), Lou Reed-albumet New York (1989), Matthew Sweet-album Girlfriend (1991) og Information Society-albumet frå 1988 med same namn.

Kjelder

Denne artikkelen bygger på «Fred Maher» frå ,  den 8. oktober 2011.  

USA-amerikanske plateprodusentar
USA-amerikanske trommeslagarar
Live in Italy av Lou Reed

Live In Italy er eit konsertalbum av Lou Reed spelt inn i Verona og Roma den 7. og 10. september 1983 med Rolling Stones Mobile Unit. Han vart berre gjeven ut på vinyl i Tyskland og Japan. På denne tida var Reed og badnet hans på ein verdsturne for å promotere albumet Legendary Hearts. Ein konsertvideo, A Night with Lou Reed, filma under ein konsert i New York, vart òg gjeven ut i samband med dette albumet. Videoen hadde ikkje med songane «Betrayed», «Sally Can't Dance», «Average Guy» og «Some Kinda Love/Sister Ray», men hadde i tillegg songane «Don't Talk to Me About Work», «Women», «Turn Out the Light» og «New Age». 

I 1996 vart albumet gjeven ut på ny som Live in Concert.

Innhald

Medverkande
Lou Reed - Gitar, vokal
Fred Maher - Trommer
Robert Quine - Gitar
Fernando Saunders - Bass

Kjelder 
Denne artikkelen bygger på «Live in Italy (Lou Reed album)» frå ,  den 8. oktober 2011. 
 oppgav desse kjeldene:

Lou Reed-album
Konsertalbum frå 1984
RCA Records-album
City Lights av Lou Reed

City Lights - Classic Performances by Lou Reed er eit samlealbum av Lou Reed frå 1985.

Innhald
«Coney Island Baby» (live)
«Berlin» (live)
«Satellite Of Love» (live)
«Senselessly Cruel»
«Temporary Thing»
«Gimmie Some Good Times»
«City Lights»
«Looking For Love»
«Think It Over»

Lou Reed-album
Samlealbum frå 1985
Mistrial

Mistrial er det 14. soloalbumet til den amerikanske musikaren  Lou Reed, gjeve ut i juni 1986 på RCA Records to år etter det førre albumet hans, New Sensations (1984). Fernando Saunders og Reed produserte albumet. 

Mistrial nådde 47. plassen på den amerikanske Billboard 200 og 69. plassen på UK Albums Chart. Det kom ut to singlar frå albumet: «The Original Wrapper» og «No Money Down» der den sistnemnde var den einaste singelen som gjekk inn på singellista med ein 75. plass på ARIA Charts i Australia. Det vart laga ein musikkvideo for songen «No Money Down» med ein animatronisk Lou Reed som syng til songen. Mot slutten av videoen han å rive seg sjølv i bitar. Musikkvideoen vart vist i ein episode av Beavis and Butt-head.

Den panamanske songaren Rubén Blades song korvokal på to spor, «I Remember You» og «Tell It to Your Heart», medan punkrock-musikaren Jim Carroll song korvokal på ein annan, «Video Violence».

Innhald

Medverkande
Henta frå plateomslaget til Mistrial.
Lou Reed – vokal; Lead guitar,  rytmegitar
Fernando Saunders – rytmegitar på «Tell It to Your Heart» og «Don't Hurt a Woman», bassgitar, synthesizer, programmering, piano på «I Remember You», perkusjon på «Outside», korvokal
Eddie Martinez – rytmegitar på «No Money Down», «Don't Hurt a Woman» og «The Original Wrapper»
Rick Bell – tenorsaksofon på «No Money Down»
J.T. Lewis – trommer på «Mistrial», «Don't Hurt a Woman» og «Tell It to Your Heart», perkusjon på «No Money Down»
Sammy Merendino – programmering på «Don't Hurt a Woman» og «Tell It to Your Heart», perkusjon på «No Money Down», «Video Violence» og «The Original Wrapper»
Jim Carroll – korvokal på «Video Violence»
Rubén Blades – korvokal på «I Remember You» og «Tell It to Your Heart»

Production
Lou Reed – plateprodusent
Fernando Saunders – produsent 
Bruce Lampcov – miksing
Sylvia Reed – design

Salslister

Vekeslister

Kjelder

Denne artikkelen bygger på «Mistrial (album)» frå ,  den 9. april 2022. 
 oppgav desse kjeldene:

Bakgrunnsstoff

Musikkalbum frå 1986
Lou Reed-album
RCA Records-album
Album produserte av Lou Reed
Ole Solbakken

Ole Solbakken () var ein norsk biletkunstnar. 

Ole Solbakken var fødd på Stranda, og budde og virka både i Oslo, Bærum og Stranda. Solbakken fekk stipend frå Statens Opplæringsfond i 1934 og blei teken opp på Statens Håndverks- og kunstindustriskole same år. Elev og assistent under Per Krohg 1935-1950 og Axel Revold. Restaureringsarbeider og konservator i Oslo kommune 1944-1979. Lærar i freskoteknikk på Statens kunstakademi, Oslo 1950-1965.

Ole Solbakken var ein av kunstnarane som utsmykka dei store freskomaleria i Oslo rådhus og assisterte Krogh m.a. på fresken Byens og dens oppland. Andre eksempel på Solbakkens utsmykkingsarbeider er partiet over inngangsdøra på kapellet på Vår Frelsers gravlund i Oslo som blei dekorert av Ole Solbakken i 1969. Han har også utsmykka offentlege bygg i Stordal, Stranda og Ørskog på Sunnmøre. Solbakken måla også landskapsåleri og portrett i olje og gouache.

Referansar 
 Gjerde, Asbjørn. Kustnaren Ole Solbakken. Stranda Sogelag, 2011. ISBN 978-82-92055-38-0

Norske målarar
Folk frå Stranda
Visp i Sveits

Visp (fransk Viège) er hovudstaden i distriktet Visp i kantonen Valais i Sveits.  Kommunen har  innbyggjarar () og eit areal på . Kommunesenteret ligg 658 meter over havet. Staden er inngangsport til dalføret som litt sør for Visp deler seg i dei to fjelldalane Mattertal og Saastal.

Visp er eitt av to industrisenter i området Oberwallis. Mange arbeidarar frå nærliggande kommunar pendlar til staden, fremst til det store kjemiselskapet Lonza si verksemd.

Sepp Blatter er frå Visp.

Kjelder
Denne artikkelen bygger på «Visp» frå ,  den 9. oktober 2011.

Bakgrunnsstoff
 Offisiell nettstad (tysk)

Kommunar i Valais 
Byar i Sveits
Stader ved Rhône
Distriktet Visp

Distriktet Visp er eitt av 14 distrikt i kantonen Valais i Sveits. Distriktet har eit areal på 864 km² og hadde 27 671 innbyggarar i 2009. Visp ligg i den delen av Valais som vert kalla Oberwallis. I sør grensar Visp mot Italia.

Visp omfattar 19 kommunar. Omframt hovudstaden Visp, som distriktet har namn etter, har også kommunen Zermatt meir enn 5 000 innbyggarar.

Kommunar 
Visp består av 19 kommunar:

Kjelder
Denne artikkelen bygger på «Visp (Bezirk)» frå ,  den 9. oktober 2011.  
 

Visp
LIBRIS

LIBRIS er ein svensk nasjonal samkatalog for eit stort tal svenske bibliotek, i hovudsak universitets- og høgskolebibliotek. Her finn ein informasjon om nesten alle svenske bøker og tidsskrift, i tillegg til dei fleste utanlandske publikasjonar som er kjøpt inn av svenske forskingsbibliotek. Katalogen blir administrert av Kungliga biblioteket.

Eit unikt Libris-ID blir gitt for verk i katalogen.

Sjå òg
 Kungliga biblioteket

Bakgrunnsstoff
 Söktjänsten LIBRIS
 Om LIBRIS nationella bibliotekssystem - Kungliga biblioteket

Bibliotekvesen
Svenske register
Ali Abdullah Saleh

Ali Abdullah Saleh () var ein jemenittisk militær og politikar som var president i Jemen frå 1990 til 2012. Han var president av Nord-Jemen frå 1978 til 1990 til landet gjekk saman med Sør-Jemen.

Militær og politisk karriere 
Saleh var fødd i al-Ahmar sør i Jemen i al-Ahmar-familien, den leiande familien i stammeforbundet Hashid. Han fekk ikkje fullstendig grunnskuleutdanning, men gjekk inn i hæren i 1958.  Han steig i gradane, og i 1977 utnemnde presidenten i Nord-Jemen, Ahmed bin Hussein al-Ghashmi, han til militærguvernør for Taiz. Etter at al-Ghashmi blei snikmyrda i juni 1978 danna Saleh og tre andre eit provisorisk råd for å styra landet. 17. juli 1978 blei Saleh president i landet og øvstkommanderande i militæret. Han fekk fleire militære gradar, i desember 1997 godtok parlamentet ei utnemning til feltmarskalk. Saleh har dermed høgast militær rang i Jemen.

Saleh og partiet hans, Den allmenne folkekongressen, har vunne fleire val i Jemen, men er blitt kritiserte for korrupsjon, brot på menneskerettar og manglande demokrati. I 2005 sa Saleh på nasjonalt fjernsyn at han ikkje kom til å stillla ved presidentvalet i 2006, men endra seinare meining.

Oppreist mot Saleh 

Seint i 2010 braut det ut protestar mot Saleh i samband med «den arabiske våren». 2. februar 2011 sa Saleh at han ville gå av som president i 2013, når perioden hans var over. Protestane mot Saleh fortsette, fleire titals demonstrantar blei drepne, og fleire av parlamentarikarane frå partiet hans trekte seg i protest mot valden.

20. mars forkasta Saleh heile regjeringa si, men bad medlemmene sitja som mellombels regjering til han kunne danna ei ny. 22. mars åtvara han om at forsøk på å styrta han ville føra til borgarkrig. 

23. april gjekk Saleh med på ein overgangsplan som medførte at han ville få strafferettsleg immunitet mot at han gjekk av innan 30 dagar. Han skulle gje makta til visepresidenten Abd al-Rab Mansur al-Hadi. 18. mai 2011 gjekk han med på ein avtalet med oppposisjonsgrupper som sa at han ville gå av innan ein månad. 23. mai nekta han å skriva under på avtalen. Nye protestar braut ut, og Golfrådet trekte seg frå forsøk på forhandlingar i Jemen. 

3. juni blei Saleh såra i eit rakettåtak mot presidentpalasset. Fire livvaktar blei drepne medan statsministeren, visestatsministeren og guvernøren av Sana også blei såra. Saleh drog til Saudi-Arabia for å få behandling, og Abd al-Rab Mansur al-Hadi overtok som fungerande president. 23. september blei det annonsert på statleg jemenittisk fjernsyn at Saleh hadde kome tilbake til landet. 8. oktober sa han på i ein kommentar på statleg fjernsyn at han ville trekka seg frå makta i «dei komande dagane». Utsegna blei motteken med skepsis frå opposisjonen.

Kjelder 
Denne artikkelen bygger på «Ali Abdullah Saleh» frå ,  den 9. oktober 2011.

Bakgrunnsstoff 
Offisell nettstad for president Ali Abdullah Salehs 

Jemenittiske politikarar
Leiarar av Jemen
Distriktet Martigny

Martigny er eitt av 14 distrikt i kantonen Valais i Sveits. Distriktet har eit areal på 264 km² og hadde 40 170 innbyggarar i 2009. Martigny grensar i sørvest mot Frankrike og i nordvest mot kantonen Vaud.

Distriktet Martigny omfattar elleve kommunar. Martigny og Fully er dei to kommunane med meir enn 5 000 innbyggarar. Dei andre kommunane er Bovernier, Charrat, Isérables, Leytron, Martigny-Combe, Riddes, Saillon, Saxon og Trient.

Kjelder
Denne artikkelen bygger på «Martigny (district)» frå ,  den 9. oktober 2011.  
 

Martigny
Distriktet Sierre

Sierre er eitt av 14 distrikt i kantonen Valais i Sveits. Distriktet har eit areal på 397 km² og hadde 45 904 innbyggarar i 2009. Sierre grensar i nord mot kantonen Bern.

Distriktet Sierre omfattar elleve kommunar. Kommunen Sierre er den einaste med meir enn 5 000 innbyggarar. Dei andre kommunane er Anniviers, Chalais, Chermignon, Chippis, Grône, Icogne, Lens, Miège, Mollens, Montana, Randogne, Saint-Léonard, Venthône og Veyras.

Kjelder
Denne artikkelen bygger på «Sierre (Bezirk)» frå ,  den 9. oktober 2011.  
 

Sierre
Distriktet Liestal

Distriktet Liestal er eit av fem distrikt i den tysk-talande kantonen Basel-Landschaft i Sveits. Distriktet hadde 57 371 innbyggarar per 31. mars 2011 og dekker eit areal på 86 km². Liestal grensar i nord til Tyskland, i nordaust til kantonen Aargau og i sørvest til kantonen Solothurn.

Distriktet Liestal omfattar 14 kommunar. Pratteln og Liestal er dei to kommunane med meir enn 10 000 innbyggarar. Dei andre kommunane er Arisdorf, Augst, Bubendorf, Frenkendorf,Füllinsdorf, Giebenach, Hersberg, Lausen, Lupsingen, Ramlinsburg, Seltisberg og Ziefen.

Kjelder

Denne artikkelen bygger på «Liestal (Bezirk)» frå ,  den 9. oktober 2011.  

Distrikt i Basel-Landschaft
Distriktet Waldenburg

Distriktet Waldenburg er eitt av fem distrikt i den tysk-talande kantonen Basel-Landschaft i Sveits. Distriktet hadde 15 599 innbyggarar per 31. mars 2011 og dekker eit areal på 105 km². Waldenburg grensar i sør og i vest til kantonen Solothurn.

Distriktet Waldenburg omfattar 15 kommunar. Hölstein og Oberdorf er dei to kommunane med meir enn 2 000 innbyggarar. Dei andre kommunane er Arboldswil, Bennwil, Bretzwil, Diegten, Eptingen, Lampenberg, Langenbruck, Lauwil, Liedertswil, Niederdorf, Reigoldswil, Titterten og Waldenburg.

Kjelder

Denne artikkelen bygger på «Waldenburg (Bezirk)» frå ,  den 9. oktober 2011.  

Distrikt i Basel-Landschaft
Distriktet Laufen

Distriktet Laufen er eit av fem distrikt i den tysk-talande kantonen Basel-Landschaft i Sveits. Distriktet hadde 18 962 innbyggarar per 31. mars 2011 og dekker eit areal på 90 km². Laufen grensar både i sør, aust i og nordvest til kantonen Solothurn, i nordvest til to enklavar av kantonen. I sørvest grensar distriktet til kantonen Jura, dessutan i nordvest til Frankrike.

Distriktet Laufen omfattar 13 kommunar. Laufen er den einaste kommunen med meir enn 5 000 innbyggarar. Dei andre kommunane er Blauen, Brislach, Burg im Leimental, Dittingen, Duggingen, Grellingen, Liesberg, Nenzlingen, Roggenburg, Röschenz, Wahlen og Zwingen.

Kjelder

Denne artikkelen bygger på «Laufen (Bezirk)» frå ,  den 9. oktober 2011.  

Distrikt i Basel-Landschaft
Grangärde socken

Grangärde socken ligg i Ludvika kommun i Dalarna i Sverige. 

Sokna gjekk inn i Västerbergslags tingslag og ligg no i Ludvika kommun i Dalarnas län som tidlegare heitte Kopparbergs län.
Ved kommunereformen i 1862 gjekk sokna sitt ansvar for kyrkjelege spørsmål over til Grangärde församling og for verdslege spørsmål til Grangärde landskommun. Landskommunen har sidan 1971 vore ein del av Ludvika kommun. Frå församlingen utgjekk Grängesbergs församling i 1904 som kapellförsamling og i 1942 som heilt eiga församling. Grangärde församling er frå 2010 ein del av Gränge-Säfsnäs församling.

Soknets landareal er 717 kvadratkilometer og hadde i 2000 4 027 innbyggarar. Tettstadane Grängesberg, Saxdalen, Sunnansjö, Grangärde og Nyhammar ligg i dette soknet.

Kjende folk frå Grangärde
Dan Andersson
Arne Geijer
Carl Ludvig Granlund

Kjelder

Ludvika kommun
Magic and Loss

Magic and Loss er det sekstande studioalbumet til den amerikanske musikaren Lou Reed, gjeve ut i januar 1992 på Sire Records. Det var eit konseptalbum og den høgaste plasseringa eit Lou Reed-album klarte på UK Albums Chart, då det nådde sjetteplassen.

Bakgrunn
Magic and Loss var opphavleg tenkt å hovudsakleg handle om tema kring magi etter at Reed høyrde soger om magikarar i Mexico. Under låtskrivinga mista Reed to gode vener og Reed utvida fokuset til òg å handle om tap og død. Magic and Loss var delvis inspirert av sjukdom og død hos to nære vener: låtskrivaren Doc Pomus, som hjelpte Reed inn i musikkbransjen 25 år tidlegare, og «Rita», som truleg var Rotten Rita, ein person som høyrte til miljøet kring Andy Warhol på midten av 1960-åra. Fotografi av Pomus og eit kvinneandlet dekkjer midten av tekstheftet som følgde CD-utgjevinga.

Jazzsongaren Little Jimmy Scott syng korvokal på song tre, «Power and Glory». Ei konsertframføring av albumet vart filma den 18. mars 1992 i Pinewood Studios i London og dette vart gjeven ut på VHS og LaserDisc.

Singelen «What's Good»/«The Thesis» kom ut i mars og vart den andre singelen til Reed (etter «Dirty Blvd.») som gjekk til topps på Billboard Modern Rock Tracks-lista, og låg på toppen i tre veker. 12"-versjonen av singelen inneheld Reed som les «Harry's Circumcision» og «A Dream». Ein lengre versjon av «What's Good» kom ut tidlegare på filmmusikkalbumet til Wim Wenders-filmen Until the End of the World i 1991.

Mottaking 

Magic and Loss vart stemt fram som det 16. beste albumet det året i den årlege Pazz & Jop-kåringa blant kritikarar, publisert i The Village Voice for 1992. Robert Christgau, som skapte undersøkinga, kritiserte at så mange stemte på albumet sidan han meinte det var eit «mislykka konsept» øydelagd av at Reed hadde eit uinteressant syn på døden. Christgau gav albumet karakteren «verken eller» i si eiga melding, og indikerte at albumet ikkje fristar til gjentekne lyttaringar trass i at det hang saman og hadde eit eller to høgdepunkt. I ei positiv melding skreiv Greg Kot i Chicago Tribune at albumet sner «ein stor rockar på sitt mektigaste: Slåande melodiar, gripande tekstar, ærlege kjensler strippa for melodrama.»

Innhald

Medverkande 
Lou Reed - vokal, akustisk & elektrisk gitar
Mike Rathke - gitar
Rob Wasserman - bass
Michael Blair - trommer, perkusjon, korvokal
Roger Moutenot - korvokal
Little Jimmy Scott - korvokal

Salslister

Kjelder 
Denne artikkelen bygger på «Magic and Loss» frå ,  den 9. oktober 2011. 
 oppgav desse kjeldene:

Lou Reed-album
Musikkalbum frå 1992
Konseptalbum
Album produserte av Lou Reed
Sire Records-album